CELEX: 62013CA0518
Language: bg
Date: 2015-01-14 00:00:00
Title: Дело C-518/13: Решение на Съда (втори състав) от 14 януари 2015 г. (преюдициално запитване от Court of Appeal (England & Wales) (Civil Division) — Обединено кралство) — The Queen, по искане на Eventech Ltd/The Parking Adjudicator (Преюдициално запитване — Конкуренция — Държавни помощи — Член 107, параграф 1 ДФЕС — Разрешение, предоставено само на лондонските таксита, но не и на наеманите за частни цели превозни средства с шофьор, да използват автобусните ленти — Понятие за държавни помощи — Държавни ресурси — Икономическо предимство — Селективно предимство — Въздействие върху търговията между държавите членки)

2.3.2015   
            
            
               BG
            
            
               Официален вестник на Европейския съюз
            
            
               C 73/5
            
         
      Решение на Съда (втори състав) от 14 януари 2015 г. (преюдициално запитване от Court of Appeal (England & Wales) (Civil Division) — Обединено кралство) — The Queen, по искане на Eventech Ltd/The Parking Adjudicator
      (Дело C-518/13) (1)
      
      (Преюдициално запитване - Конкуренция - Държавни помощи - Член 107, параграф 1 ДФЕС - Разрешение, предоставено само на лондонските таксита, но не и на наеманите за частни цели превозни средства с шофьор, да използват автобусните ленти - Понятие за държавни помощи - Държавни ресурси - Икономическо предимство - Селективно предимство - Въздействие върху търговията между държавите членки)
      (2015/C 073/06)
      Език на производството: английски
      
         Запитваща юрисдикция
      
      Court of Appeal (England & Wales) (Civil Division)
      
         Страни в главното производство
      
      
         Жалбоподател: The Queen, по искане на Eventech Ltd
      
         Ответник: The Parking Adjudicator
      
         в присъствието на: London Borough of Camden, Transport for London
      
         Диспозитив
      
      
                  1)
               
               
                  Фактът, че с оглед на създаването на безопасна и ефективна транспортна инфраструктура на лондонските таксита се разрешава да се движат по автобусните ленти от обществените пътища в часовете, през които се прилагат ограниченията за движението във връзка с тези ленти, като същевременно се забранява на наеманите за частни цели превозни средства с шофьор да се движат по тях, освен за вземане и оставяне на пътници, които са ги резервирали предварително, не изглежда от естество да означава използване на ресурси на държавата, нито да предоставя селективно икономическо предимство на тези таксита по смисъла на член 107, параграф 1 ДФЕС, което обаче следва да се провери от запитващата юрисдикция.
               
            
                  2)
               
               
                  Не е изключено фактът, че на лондонските таксита се разрешава да се движат по автобусните ленти от обществените пътища в часовете, през които се прилагат ограниченията за движението във връзка с тези ленти, като същевременно се забранява на наеманите за частни цели превозни средства с шофьор да се движат по тях, освен за вземане и оставяне на пътници, които са ги резервирали предварително, да може да засегне търговията между държавите членки по смисъла на член 107, параграф 1 ДФЕС, което следва да се провери от запитващата юрисдикция.
               
            
         (1)  ОВ C 367, 14.12.2013 г.